Yahya Asy'ari

Tuan Guru Haji Yahya bin Asy'ari ialah seorang tokoh agama di Malaysia kelahiran Campa. Beliau merupakan pengajar di Kolej Islam Darul Ulum (KIDU), Kedah.

Biografi ringkas 
Haji Yahya dilahirkan pada 21 Januari 1956 dan berasal dari Campa (Kemboja). Selepas berhijrah ke Kedah, beliau menetap di Kampung Lubuk Reba, Pendang, Kedah. Pendidikan awalnya diperolehi di Pondok Bermin dan Pondok Bendang Ramah di Patani. Kemudian, beliau melanjutkan pelajaran ke Mekah dengan memasuki Madrasah Darul Ulum, Madrasah Saulatiyah dan Universiti Ummul Qura selama 28 tahun.

Ketika hayatnya beliau berkhidmat sebagai tenaga pengajar di Kolej Islam Darul Ulum, Pokok Sena, Kedah.

Beliau turut menulis beberapa kitab antaranya, Ta'liq Matan ar-Jurmiyah, Ta'liq Aqidatul Athfal, Ta'liq Matan Bina', Ta'liq al-Mufid Matan Jauharah Tauhid, dan al-Aurad al-Ma'surah.

Kematian 
Haji Yahya meninggal dunia pada 26 Disember 2021 ketika berusia 65 tahun selepas terlibat dalam kemalangan jalan raya di Padang Pusing, Pendang. Beliau terperangkap dalam kereta dipandunya dan terbakar bersama-sama kereta tersebut. Kemalangan tersebut melibatkan lima buah kenderaan membabitkan 12 mangsa dengan satu kematian, dua cedera ringan manakala sembilan mangsa tidak mengalami kecederaan.

Rujukan 

Muslim Malaysia
Alumni Universiti Umm Al-Qura
Pendidik Malaysia
Tokoh agama Islam di Malaysia
Kematian akibat kemalangan jalan raya di Malaysia